**Anexa 3.2 - Grila de contractare aferentă apelului de proiecte PRV/1.3.A/2**

**Intervenția Regională 1.3A Sprijin pentru microîntreprinderi\_Apel 2**

|  |  |  |  |  |  |
| --- | --- | --- | --- | --- | --- |
|  | **Criterii de evaluare a eligibilității cererilor de finanțare**  **DA / NU / NA** | **DA** | **NU** | **NA** | **Ce se verifică?**  **Dacă la finalul etapei de contractare unul din criteriile de mai jos este bifat cu NU, proiectul se va respinge** |
| **I** | **Eligibilitatea solicitantului și partenerilor** |  |  |  |  |
|  | Solicitantul de finanțare se încadrează în categoria solicitanților eligibili:   1. Solicitantul este o societate constituită în baza Legii nr. 31/1990 sau societate cooperativă constituită în baza Legii nr. 1/2005, sau care funcționează în baza OUG nr. 6/2011 cu modificările și completările ulterioare; 2. Sediul social al solicitantului de finanțare este situat în Regiunea Vest sau acesta deține un sediu secundar/punct de lucru în Regiunea Vest înregistrat la Oficiul Național al Registrului Comerțului cel târziu la data de 31.12.2021 și locația de implementare a proiectului este în mediul urban inclusiv localitățile componente și satele aparținătoare municipiilor și orașelor din Regiunea Vest sau în stațiunile turistice atestate din mediul urban sau rural din Regiunea Vest; 3. Solicitantul se încadrează în categoria microîntreprinderilor conform prevederilor Legii nr. 346/2004 privind stimularea înființării și dezvoltării IMM-urilor, cu modificările și completările ulterioare și Anexei I la Regulamentul (UE) nr. 651/2014?   Criteriul se consideră îndeplinit dacă sunt respectate toate cerințele de mai sus, respectiv: punctele 1, 2 și 3. |  |  |  | **Documente verificate**:   * Anexa 2\_Declarația unică * Documente statutare ale solicitantului * Certificatul constatator în baza protocolului încheiat de AM PR Vest cu ONRC * Anexa 27\_Declarația privind încadrarea întreprinderii în categoria IMM * Situațiile financiare anuale ale solicitantului depuse la Ministerul Finanțelor   **Se verifică**: dacă solicitantul de finanțare îndeplinește cumulative toate cerințele de mai jos:   * dacă solicitantul de finanțare este o societate constituită în baza Legii nr. 31/1990 sau societate cooperativă constituită în baza Legii nr. 1/2005, sau funcționează în baza OUG nr. 6/2011 cu modificările și completările ulterioare * dacă are sediul social situat în regiunea Vest sau deține un sediu secundar/punct de lucru în Regiunea Vest înregistrat la Oficiul Național al Registrului Comerțului cel târziu la data de 31.12.2021 * dacă locația de implementare a proiectului este situată în mediul urban care include localitățile componente și satele aparținătoare municipiilor și orașelor din Regiunea Vest sau în stațiunile turistice atestate din mediul urban sau rural din Regiunea Vest * dacă solicitantul de finanțare se încadrează în categoria microîntreprinderilor conform prevederilor Legii nr. 346/2004 privind stimularea înființării și dezvoltării IMM-urilor, cu modificările și completările ulterioare și Anexei I la Regulamentul (UE) nr. 651/2014 |
|  | Proiectul, solicitantul de finanțare şi/sau reprezentantul său legal care îşi exercită atribuţiile de drept, la data depunerii cererii de finanţare NU se încadrează în niciuna din situaţiile exceptate prezentate în cadrul secțiunii B din Declarația unică? |  |  |  | **Documente verificate:**   * Anexa 2\_ Declarația unică * Documentul privind identificarea reprezentantului legal al solicitantului de finanțare. * Documentul doveditor al calității de reprezentant legal pentru solicitantul de finanțare, de exemplu Hotărârea AGA de aprobare a proiectului cu menționarea în clar a reprezentantului legal desemnat să reprezinte solicitantul de finanțare în relația cu AM PR Vest, dacă solicitantul de finanțare are mai mulți administratori.   **Se verifică:**   * dacă cele declarate și asumate de către solicitantul de finanțare și reprezentantul legal al solicitantului de finanțare în Anexa 2\_Declarația unică sunt conforme cu informațiile din cadrul cererii de finanțare. * dacă cererea de finanțare și anexele acesteia au fost semnate, asumate și transmise de reprezentantul legal al solicitantului de finanțare care îşi exercită atribuţiile ce decurg din dreptul legal de reprezentare, la data depunerii cererii de finanţare. |
| 1. 1.3 | Cererea de finanțare și anexele la aceasta sunt semnate, asumate și transmise sub semnătura electronică extinsă a reprezentantului legal al solicitantului de finanțare?  În cazul în care cererea de finanțare nu este transmisă sub semnătura electronică a reprezentantului legal al solicitantului de finanțare, anexele și declarațiile în nume propriu ale reprezentantului legal, date de către reprezentantul legal al solicitantului de finanțare, nu au fost semnate electronic și asumate de către acesta, proiectul se respinge fără solicitare de clarificări, conform capitolului **4.4** **Modalitatea de depunere a proiectelor**. |  |  |  | **Documente verificate:**   * Formularul cererii de finanțare, inclusiv Anexe. * Documentul privind identificarea reprezentantului legal al solicitantului de finanțare   **Se verifică:**   * dacă cererea de finanțare și anexele la aceasta au fost transmise sub semnătura electronică extinsă a reprezentantului legal cu respectarea prevederilor GSF. * dacă anexele, declarațiile în nume propriu ale reprezentantului legal al solicitantului de finanțare, alte declarații în nume personal care angajează organizația în relația cu terții, date de către reprezentantul legal al solicitantului de finanțare au fost asumate și semnate electronic de către acesta. |
|  | Solicitantul de finanțare are capacitatea financiară de a implementa proiectul, asigurând:   1. contribuția proprie din valoarea totală eligibilă a investiției, suma cheltuielilor eligibile incluse în proiect, conform precizărilor din Ghidul solicitantului de finanțare, cap. **3.4 Rata de cofinanțare**; 2. finanțarea cheltuielilor neeligibile ale proiectului, dacă acestea există; 3. resursele financiare necesare implementării optime a proiectului, în condițiile rambursării ulterioare a cheltuielilor eligibile din instrumente structurale?   Criteriul se consideră îndeplinit dacă sunt respectate toate cerințele de mai sus, respectiv: literele a), b) și c). |  |  |  | **Documente verificate:**   * Formularul cererii de finanțare * Anexa 2\_Declarația unică * Anexa 6\_Hotărâre AGA de aprobare a proiectului și a cheltuielilor legate de proiect * Dovada capacității financiare: extras de cont bancar curent sau de depozit, linie/contract de credit emise de o instituție de credit, scrisoare de confort etc   **Se verifică:**   * dacă informațiile care rezultă din anexele cererii de finanțare, hotărârea AGA de aprobare a proiectului, sunt corelate cu cele declarate și asumate de către solicitantul de finanțare; * dacă solicitantul de finanțare își asumă că are capacitatea financiară de a asigura contribuția proprie din valoarea totală eligibilă a investiției, conform precizărilor din Ghidul solicitantului de finanțare, cap. **3.4 Rata de cofinanțare**, finanțarea cheltuielilor neeligibile ale proiectului, dacă acestea există, precum și resursele financiare necesare implementării optime a proiectului, în condițiile rambursării ulterioare a cheltuielilor eligibile; * dacă documentele care fac dovada capacității financiare a solicitantului de finanțare acoperă cel puțin contribuţia proprie totală a solicitantului de finanțare: contribuția la valoarea eligibilă și valoarea neeligibilă a proiectului, mai puțin TVA aferentă proiectului. |
|  | Solicitantul de finanțare nu are obligaţii de plată nete neachitate în termen, către bugetul de stat și respectiv bugetul local pentru sediul social și toate punctele de lucru, în ultimele 12 luni și nu are fapte înscrise în cazierul fiscal legate de cauze referitoare la obţinerea şi utilizarea fondurilor europene şi/sau a fondurilor publice naționale? |  |  |  | **Documente verificate:**   * Anexa 2\_Declarația unică * Certificatul de atestare fiscală, referitor la obligațiile de plată la bugetul local, pentru sediul social și toate punctele de lucru * Certificatul de atestare fiscală, referitor la obligațiile de plată la bugetul de stat * Certificatul de cazier fiscal   **Se verifică:** dacă solicitantul de finanțare are:   * datorii scadente neachitate la termen sau neeșalonate către bugetul de stat respectiv către bugetul local pentru sediul social și toate punctele de lucru; * fapte înscrise în cazierul fiscal legate de cauze referitoare la obţinerea şi utilizarea fondurilor europene şi/sau a fondurilor publice naționale. |
|  | Solicitantul de finanțare nu a avut activitatea suspendată temporar oricând în anul curent depunerii cererii de finanțare - 2023 și în anul fiscal anterior, respectiv 2022? |  |  |  | **Documente verificate:**   * Anexa 2\_Declarația unică * Certificatul constatator în baza protocolului încheiat de AM PR Vest cu ONRC   **Se verifică:** dacă solicitantul de finanțare nu a avut activitatea suspendată temporar oricând în anul curent depunerii cererii de finanțare și în anul fiscal anterior.  În cazul în care procesul de evaluare, selecție și contractare se va extinde în anul 2024, cerința de eligibilitate conform căreia solicitantul de finanțare nu a avut activitatea suspendată se va verifica și pentru anul 2024, până la momentul semnării contractului de finanțare |
|  | Solicitantul de finanțare a desfășurat activitate pe o perioadă corespunzătoare cel puțin unui an fiscal integral anterior depunerii cererii de finanțare, respectiv a fost înființat cel târziu la data de 31 decembrie 2021? |  |  |  | **Documente verificate:**   * Anexa 2\_Declarația unică * Certificatul constatator în baza protocolului încheiat de AM PR Vest cu ONRC   **Se verifică:** dacă solicitantul de finanțare a desfășurat activitate pe o perioadă corespunzătoare cel puțin unui an fiscal integral anterior depunerii cererii de finanțare, respectiv a fost înființat cel târziu la data de 31.12.2021. |
|  | Autorizarea codului CAEN eligibil vizat de investiție:   1. Solicitantul de finanțare are autorizat codul CAEN eligibil vizat de investiție, la locația de implementare a proiectului, indiferent dacă acesta desfășoară sau nu activitate pe respectivul cod CAEN?   Sau   1. În situația în care investiția pentru care se solicită finanțare presupune înființarea unui punct de lucru nou, la momentul depunerii cererii de finanțare solicitantul de finanțare are: 2. codul CAEN eligibil vizat de investiție autorizat fie la sediul social/punctele de lucru existente, fie la terți, iar solicitantul de finanțare își asumă ca la finalul etapei de implementare, să facă dovada autorizării codului CAEN inclusiv la locația de implementare a proiectului?   sau   1. codul CAEN eligibil vizat de investiție înscris în actul constitutiv, iar solicitantul de finanțare își asumă ca la finalul etapei de implementare să facă dovada autorizării codului CAEN la locația de implementare a proiectului?   Criteriul se consideră îndeplinit dacă este respectată una dintre cerințele de mai sus, în funcție de tipologia investiției, respectiv fie punctul 1, fie punctul 2 litera a), fie punctul 2 litera b). |  |  |  | **Documente verificate:**   * Formularul cererii de finanțare * Anexa 2\_Declarația unică * Certificatul constatator în baza protocolului încheiat de AM PR Vest cu ONRC * Actul constitutiv, exclusiv pentru solicitanții care nu au mai derulat activitate pe codul CAEN eligibil pentru care solicită finanțare și nu îl au autorizat la sediul social, alte puncte de lucru sau la terți   **Se verifică:**   * dacă solicitantul de finanțare are autorizat codul CAEN eligibil vizat de investiție la locația de implementare a proiectului; * dacă investiția pentru care se solicită finanțare presupune înființarea unui punct de lucru nou, caz în care se verifică: * dacă la momentul depunerii cererii de finanțare solicitantul de finanțare are codul CAEN eligibil vizat de investiție autorizat fie la sediul social/punctele de lucru existente, fie la terți; * dacă codul CAEN eligibil vizat de investiție este înscris în actul constitutiv al societății, în cazul solicitanților care nu au mai derulat activitate pe codul CAEN pentru care solicită finanțare și nu îl au autorizat la sediul social, alte puncte de lucru sau la terți, conform certificatului constatator; * pentru ambele situații de mai sus, dacă solicitantul de finanțare își asumă ca la finalul etapei de implementare, să facă dovada autorizării codului CAEN la locația de implementare a proiectului. |
|  | Solicitantul de finanțare deține, de la depunerea cererii de finanțare, unul din următoarele drepturi reale pe o perioadă care să acopere inclusiv perioada de durabilitate a contractului de finanțare, respectiv 3 ani de la efectuarea plății finale în cadrul contractului de finanțare:   1. Pentru investiții care includ doar servicii și/sau dotări/dotare cu echipamente care presupun lucrări de construcție/montaj care nu se supun autorizării: 2. dreptul de proprietate privată, 3. dreptul de concesiune, 4. dreptul de superficie, 5. dreptul de uzufruct, 6. dreptul de folosință care rezultă dintr-un contract de închiriere/comodat. 7. Pentru proiectele care propun realizarea de lucrări care necesită autorizație de construire: 8. dreptul de proprietate privată, 9. dreptul de concesiune, conform legislației în vigoare, 10. dreptul de superficie, respectiv solicitantul are, conform contractului de superficie, dreptul de a realiza investiția propusă prin cererea de finanțare.  * În etapa de contractare, solicitantul de finanțare va demonstra că imobilul – teren și sau clădire care face obiectul finanțării nerambursabile asigură caracterul durabil al proiectului care face obiectul contractului de finanţare reglementat la art. 65 din Regulamentul (UE) 2021/1.060, cu modificările şi completările ulterioare și îndeplinește, în mod cumulativ, pe perioada de implementare, următoarele condiții:  1. este liber de orice de sarcini sau interdicții incompatibile cu realizarea activităților proiectului; 2. nu face obiectul unor garanții, cesionări și nici a unei alte forme de sarcini care ar putea afecta dreptul invocat; 3. nu face obiectul unor litigii având ca obiect dreptul invocat de către solicitant pentru realizarea proiectului, aflate în curs de soluționare la instanțele judecătorești; 4. nu face obiectul revendicărilor potrivit unor legi speciale în materie sau dreptului comun.   Pentru elementele de mai sus, nu vor conduce la respingerea cererii de finanțare din procesul de evaluare și selecție sau contractare, acele limite ale dreptului invocat care nu sunt incompatibile cu realizarea activităților proiectului, spre ex. servituți legale, servitutea de trecere cu piciorul etc.  Solicitantul de finanțare trebuie să respecte una dintre cerințele de mai sus, în funcție de tipologia proiectului, respectiv fie litera A) unul dintre punctele i – v, fie litera B) unul dintre punctele i – iii în corelare cu tipologia proiectului, și suplimentar, imobilul care face obiectul proiectului trebuie să îndeplinească cumulativ și condițiile de la literele a), b), c) și d). |  |  |  | **Documente verificate:**   * Anexa 2\_Declarația unică * Formularul cererii de finanțare * Documente care conferă solicitantului de finanțare dreptul de a realiza investiția: * pentru investiții care includ doar servicii și/sau dotări/dotare cu echipamente care presupun lucrări de construcție/montaj care nu se supun autorizării: contract de vânzare-cumpărare/contract de concesiune/contract de superficie/contract de comodat/contract de închiriere/contract de donație, * Adresa Primăriei care atestă că lucrările de intervenție prevăzute prin proiect nu se supun procedurii de autorizare a executarii lucrarilor, în cazul montajului anumitor echipamente specifice. * acordul proprietarului imobilului pentru ca solicitantul de finanțare să realizeze investiția propusă, în cazul în care solicitantul de finanțare deține doar un drept de uz/uzufruct/folosință asupra obiectivelor vizate investiție * pentru proiectele care propun realizarea de lucrări de construcții care se supun autorizării: contract de vânzare-cumpărare/contract de concesiune/contract de superficie, extras/e de carte funciară, toate încheierile menționate în extrasul/ele de carte funciară, plan de amplasament vizat de OCPI pentru imobilele pe care se propune a se realiza investiția în cadrul proiectului, plan în care să fie evidențiate inclusiv numerele cadastrale, plan de situație propus pentru realizarea investiției elaborat de proiectant, tabel centralizator al numerelor cadastrale, Certificat de urbanism sau Adresa Primăriei care atestă că lucrările de intervenție prevăzute prin proiect nu se supun procedurii de autorizare a executarii lucrarilor, în cazul montajului anumitor echipamente specifice.   **Se verifică:**   * dacă solicitantul de finanțare are un drept legal asupra locației de implementare a proiectului, teren și/sau clădire, de la depunerea cererii de finanțare, pe o perioadă care să acopere inclusiv perioada de durabilitate a contractului de finanțare, respectiv 3 ani de la efectuarea plății finale în cadrul contractului de finanțare. * dacă imobilul, teren și/sau clădire ce face obiectul proiectului îndeplinește cumulativ următoarele condiţii: * este liber de orice de sarcini sau interdicții incompatibile cu realizarea activităților proiectului. * nu face obiectul unor garanții, cesionări și nici a unei alte forme de sarcini care ar putea afecta dreptul invocat, * nu face obiectul unor litigii având ca obiect dreptul invocat de către solicitant pentru realizarea proiectului, aflate în curs de soluționare la instanțele judecătorești, * nu face obiectul revendicărilor potrivit unor legi speciale în materie sau dreptului comun. * dacă există acordul proprietarului imobilului pentru ca solicitantul de finanțare să realizeze investiția propusă, în cazul în care solicitantul de finanțare deține doar un drept de uz/uzufruct/folosință asupra obiectivelor vizate investiție. |
|  | Solicitantul de finanțare îndeplinește cumulativ condițiile de mai jos:   * 1. Are un număr mediu de locuri de muncă, calculat conform reglementărilor CE în echivalenți medii cu normă întreagă anuală (ENI), în anul anterior depunerii proiectului de minim 1 (unu) conform raportului de expertiză contabilă?   2. Își asumă menținerea cel puțin a numărului mediu de locuri de muncă, calculat conform reglementărilor CE în echivalenți medii cu normă întreagă anuală (ENI) înregistrat în anul anterior depunerii proiectului, pe perioada de evaluare, selecție, contractare, implementare, raportare și verificare finală a proiectului și durabilitate, respectiv 3 ani după efectuarea plății finale în cadrul contractului de finanțare?   3. Își asumă creșterea numărului mediu de locuri de muncăcalculat conform reglementărilor CE în echivalenți medii cu normă întreagă anuală (ENI) cu minim 1, prin crearea la finalizarea implementării proiectului[[1]](#footnote-1) a cel puțin unui loc de muncă nou, legat strict de activitatea finanțată, și menținerea acestuia pe perioada de raportare și verificare finală a proiectului și durabilitate a contractului de finanțare, respectiv 3 ani de la plata finală în cadrul contractului de finanțare?   Criteriul se consideră îndeplinit dacă sunt respectate toate cerințele de mai sus, respectiv: punctele 1, 2 și 3. |  |  |  | **Documente verificate**:   * Raport de expertiză contabilă din care să reiasă numărul de locuri de muncă exprimate în echivalenți medii cu normă întreagă anuală (ENI), înregistrat în anul anterior depunerii proiectului * Formularul cererii de finanțare * Anexa 2\_Declarația unică * Anexa 21\_Plan de afaceri\_Macheta financiară * Fișa/fișe de post aferentă/aferente locului/locurilor de muncă nou creat/create legate de investiția propusă prin proiect   **Se verifică:**   * dacă numărul de locuri de muncă exprimate în echivalenți medii cu normă întreagă anuală (ENI), în anul anterior depunerii proiectului este minim 1 (unu). * dacă solicitantul de finanțare își asumă menținerea numărului de locuri de muncă. * dacă solicitantul de finanțare își asumă crearea a cel puțin unui loc de muncă legat direct de investiția finanțată și menținerea acestuia pe perioada de durabilitate a contractului de finanțare, respectiv 3 ani de la plata finală în cadrul contractului de finanțare; * dacă fișa/fișele de post este/sunt în legătură cu locul/locurile de muncă creat/create în linie cu activitatea susținută prin proiect. Nu se vor lua în calcul locurile de muncă nou create în activități suport: administrativ, contabilitate, juridic, etc.; * dacă informațiile sunt corelate cu cele din secțiunea Indicatori proiect din cererea de finanțare, pentru indicatorul de rezultat RCR01 Locuri de muncă create în entitățile care beneficiază de sprijin; * dacă solicitantul de finanțare își asumă că în procesul de recrutare și selecție a noilor salariați, anunțul de angajare nu va conține referințe, criterii, cerințe care să restricționeze accesul la muncă pe considerente de sex, apartenența la minorități, categorie sau medii defavorizate, marginalizate, dizabilități, etc. Anunțurile de angajare vor oferi șanse egale tuturor, inclusiv prin asigurarea accesului la informație. |
| **II** | **Eligibilitatea proiectului și activităților** |  |  |  |  |
| 1. 1.2 | Toate secțiunile cererii de finanțare sunt completate și corelate cu informațiile din anexele transmise? |  |  |  | **Documente verificate:**   * Formularul cererii de finanțare * Documentele obligatorii enumerate la capitolul 7.6 din GSF.   **Se verifică:**   * dacă informațiile completate în cererea de finanțare sunt corelate cu informațiile din anexele cererii de finanțare; * dacă informațiile completate sunt aferente solicitantului de finanțare și investiției propuse; * dacă în secțiunile cererii de finanțare sunt completate toate informațiile obligatorii menționate în Anexa 1\_Instrucțiuni completare formular cerere de finanțare; * dacă informațiile privind benefiarii reali sunt corelate cu informațiile declarate la ONRC. |
| 1. 1.4 | Indicatorii care fac obiectul monitorizării performanțelor programului sunt corect completați? |  |  |  | **Documente verificate:**   * Formularul cererii de finanțare * Anexa 9\_Indicatori   **Se verifică:** dacă indicatorii selectați sunt corelați cu activitățile proiectului și cu obiectivul intervenției regionale. |
| 1. 7. | Planul de monitorizare a proiectului este întocmit în corelare cu prevederile din cadrul GSF, prezintă indicatorii de etapă stabiliți pentru perioada de implementare a proiectului, condițiile și documentele justificative pe baza cărora se evaluează și se probează îndeplinirea acestora, în vederea atingerii obiectivelor și țintelor finale ale indicatorilor de realizare și de rezultat prevăzuți în cadrul cererii de finanțare? |  |  |  | **Documente verificate:**   * Formularul cererii de finanțare * Anexa 24 Plan de monitorizare   **Se verifică:** dacă planul de monitorizare a proiectului este întocmit în corelare cu prevederile din cadrul GSF, prezintă indicatorii de etapă stabiliți pentru perioada de implementare a proiectului, condițiile și documentele justificative pe baza cărora se evaluează și se probează îndeplinirea acestora. |
| 1. 2.1 | Toate documentele obligatorii enumerate la **Capitolul 7.6 Anexe și documente obligatorii la momentul contractării** din cadrul GSFau fost transmise, sunt aferente proiectului propus și solicitantului de finanțare și respectă modelul anexă la Ghidul solicitantului de finanțare și sunt în termen de valabilitate, dacă este cazul? |  |  |  | **Documente verificate:**   * Documentele enumerate la capitolul 7.6 din GSF.   **Se verifică:**   * dacă au fost anexate toate documentele conform capitolului 7.6 Anexe și documente obligatorii la momentul contractării din cadrul GSF; * dacă documentele anexate sunt scanate integral și lizibil. * dacă este respectat modelul anexă la GSF, dacă este cazul; * dacă informațiile completate sunt corelate cu cele din cererea de finanțare; * dacă documentele sunt în termen de valabilitate, după caz. |
|  | Proiectul este corelat cu obiectivul general al apelului de proiecte și propune activități eligibile conform ghidului solicitantului de finanțare?  Neeligibilitatea unei activități nu conduce la neeligibilitatea cererii de finanțare, ci doar la neeligibilitatea cheltuielilor. |  |  |  | **Documente verificate:**   * Formularul cererii de finanțare * Anexa 2\_Declarația unică * Anexa 21\_Plan de afaceri\_Macheta financiară   **Se verifică:** dacă investițiile/activitățile propuse prin proiect urmăresc atingerea obiectivului general al apelului de proiecte și dacă se încadrează în tipul de activități și proiecte eligibile detaliate în GSF.  În cazul tuturor proiectelor: Se recomandă utilizarea de materiale de construcții certificate Eco Label și realizarea preponderentă a achizițiilor publice verzi pentru echipamente și dotări, în conformitate cu prevederile Legii nr. 69/2016, Ordinului nr. 1068/2018 și cu recomandările prevăzute în Ghidul privind achizițiile publice ecologice – document cu caracter orientativ al Comisiei Europene. |
|  | Investiția propusă prin proiect vizează un singur cod CAEN care se regăsește în Anexa 19\_Domenii de activitate eligibile la GSF? |  |  |  | **Documente verificate:**   * Anexa 2\_Declarația unică * Formularul cererii de finanțare * Anexa 21\_Plan de afaceri\_Macheta financiară * Anexa 19\_Domenii de activitate eligibile   **Se verifică:** dacă investiția propusă prin proiect vizează un singur cod CAEN care se regăsește în Anexa 19\_Domenii de activitate eligibile |
|  | Proiectul nu are demarate procedurile de achiziții și/sau lucrările de execuție înainte de data depunerii cererii de finanțare, cu excepția procedurilor aferente consultanței pentru scrierea proiectului, managementului de proiect și pentru întocmirea Raportului de expertiză contabilă? |  |  |  | **Documente verificate:**   * Formularul cererii de finanțare * Anexa 2\_Declarația unică * Anexa 21\_ Plan de afaceri\_Macheta financiară   **Se verifică:** dacă nu au fost demarate procedurile de achiziție înainte de data depunerii cererii de finanțare, în conformitate cu mențiunile din cererea de finanțare și anexele acesteia.  Procedurile de achiziții, altele decât cele aferente consultanței pentru scrierea proiectului, managementului de proiect și pentru întocmirea Raportului de expertiză contabilă, pot fi demarate după depunerea cererii de finanțare. |
|  | Proiectul nu face obiectul unei alte finanțări din fonduri publice naționale sau europene sau nu a mai beneficiat de finanțare din alte programe naționale sau europene, pentru același tip de activități executate asupra aceleiași infrastructuri/aceluiași segment de infrastructură în ultimii 3 ani?  Prevedere aplicabilă proiectelor cu construcții, respectiv care propun realizarea de lucrări de execuție. |  |  |  | **Documente verificate:**   * Anexa 2\_Declarația unică   **Se verifică:** dacă proiectul propus prin cererea de finanţare nu face obiectul unei alte finanțări din fonduri publice naționale sau europene sau nu a mai beneficiat de finanțare din alte programe naționale sau europene, pentru același tip de activități executate asupra aceleiași infrastructuri/aceluiași segment de infrastructură în ultimii 3 ani în conformitate cu informațiile din secțiunea A din Anexa 2\_Declarația unică, precum și cu alte date disponibile în bazele de date publice ale instituțiilor finanțatoare.  Prevedere aplicabilă proiectelor cu construcții, respectiv care propun realizarea de lucrări de execuție. |
|  | Valoarea ajutorului de minimis solicitat nu depășește plafonul de minimis, ținând cont de regula de cumul a ajutoarelor aplicabilă întreprinderii unice? |  |  |  | **Documente verificate:**   * Formularul cererii de finanțare * Anexa 2\_Declarația unică * Anexa 28\_Documentul de analiza a întreprinderii unice și a ajutoarelor de minimis obținute   **Se verifică:**   * dacă valoarea ajutorului de minimis solicitat nu depășește plafonul de minimis, ținând cont de regula de cumul a ajutoarelor; * dacă este respectat plafonul de minimis de care poate beneficia întreprinderea unică; * dacă regula de cumul a ajutoarelor de minimis a fost respectată.   În cazul în care, prin acordarea unor noi ajutoare de minimis s-ar depăși plafonul maxim menţionat mai sus, întreprinderea poate beneficia de ajutor de minimis, dacă solicită acest lucru, doar pentru acea fracțiune din ajutor care, cumulată cu restul ajutoarelor de minimis primite anterior, nu depășește plafonul. |
|  | După semnarea contractului de finanțare, perioada de implementare a activităților proiectului în cadrul căreia pot fi efectuate cheltuielile eligibile, este de maxim 14 luni, fără a depăși data de 31 decembrie 2029?  Perioada de implementare a proiectului în cadrul căreia pot fi efectuate cheltuielile eligibile poate fi prelungită, în cazuri justificate, fără a depăși fie durata de maxim 21 de luni de la data semnării contractului de finanțare, reprezentând durata maximă de 14 luni plus jumătate din aceasta, respectiv încă 7 luni, fie data de 31 decembrie 2029, oricare termen intervine primul. |  |  |  | **Documente verificate:**   * Formularul cererii de finanțare * Anexa 2\_Declarația unică * Anexa 21\_ Plan de afaceri\_Macheta financiară   **Se verifică:**   * dacă informațiile sunt corect completate în secțiunea Activități previzionate din cererea de finanțare; * dacă durata investiției este justificată în raport cu activitățile propuse; * dacă perioada de implementare a activităților proiectului, după semnarea contractului de finanțare este de maxim 14 de luni și nu depășește data de 31.12.2029. |
|  | Proiectul include măsurile de comunicare și vizibilitate, conform cerințelor din Regulamentul (UE) 2021/1060, cu excepțiile stabilite prin HG 873/2022 privind stabilirea cadrului legal privind eligibilitatea cheltuielilor efectuate de beneficiari în cadrul operațiunilor finanțate în perioada de programare 2021 - 2027 prin Fondul european de dezvoltare regională, Fondul social european Plus, Fondul de Coeziune și Fondul pentru o tranziție justă, în conformitate cu subcapitolul 3.21 din cadrul GSF și cu prevederile Manualului de identitate vizuală? |  |  |  | **Documente verificate:**   * Anexa 2\_Declarația unică * Formularul cererii de finanțare   **Se verifică:** dacă activitățile de informare și publicitate propuse prin proiect și cheltuielile aferente acestora respectă prevederile din Regulamentul (UE) 2021/1060, respectiv prevederile Manualului de Identitate Vizuală PR Vest 2021 – 2027. |
|  | Proiectul se încadrează în lista proiectelor finanțabile? |  |  |  | **Documente verificate:**   * Lista proiectelor finanțabile   **Se verifică:** dacă proiectul se încadrează în alocarea financiară disponibilă la momentul finalizării etapei de contractare și se menționează procentele în care se încadrează valoarea asistenței financiare nerambursabile solicitată raportată la alocarea apelului de proiecte la momentul verificării. |

**Rezultatul etapei de contractare: Proiectul se acceptă la finanțare/se respinge de la finanțare/se include în lista de rezervă.**

**Pentru ca rezultatul etapei de contractare să fie acceptarea la finanțare, toate criteriile aplicabile din cadrul Grilei de contractare trebuie să fie bifate cu DA. În cazul bifării cu NU a unui criteriu aplicabil, la finalul etapei de contractare, proiectul se va respinge din procesul de contractare și de la finanțare.**

Anexa 1 la Grila de contractare

Grila de verificare a încadrării în categoria microîntreprinderilor

Conform prevederilor ghidului solicitantului de finanțare, solicitantul trebuie să se încadreze în categoria Microîntreprinderilor, potrivit Legii 346/2004, cu modificările și completările ulterioare, atât la data depunerii cererii de finanțare, cât și la acordarea ajutorului (semnarea contractului de finanțare).

Verificarea are ca scop stabilirea corectitudinii întocmirii Declarației privind încadrarea în categoria IMM și, în special:

* Identificarea relațiilor solicitantului de finanțare cu alte întreprinderi, **indiferent de locul de înregistrare – naționalitatea - întreprinderilor analizate;**
* Clasificarea solicitantului ca întreprindere autonomă sau parteneră și/sau legată cu alte întreprinderi;
* Cumularea datelor întreprinderii solicitante cu ale întreprinderilor partenere, legate;
* Aplicarea corectă a regulii celor doi ani fiscali.

În acest sens, se vor utiliza, ca surse de informații, cel puțin următoarele:

* Documentele statutare;
* Certificatul constatator ONRC;
* Situațiile financiare, ale solicitantului și ale entităților identificate ca întreprinderi partenere/legate;
* Declarația privind încadrarea în categoria IMM;
* Baza de date Recom Online a ONRC;
* Aplicația ARACHNE.

Pentru a facilita procesul de verificare, se vor parcurge pașii enumerați în tabelul de mai jos. Comisia de evaluare poate solicita entității analizate orice informații și/sau documente suplimentare în scopul clarificării încadrării acesteia în categoria Microîntreprinderilor.

Prevederile acestei metodologii completează precizările cuprinse în ghidul solicitantului de finanțare.

**Pentru verificarea încadrării în categoria solicitanților eligibili, se va utiliza inclusiv Anexa 13\_Indrumar IMM intreprinderea unică ajutor minimis, în vederea interpretării modalității de verificare a legăturilor/parteneriatelor solicitantului de finanțare (A) cu alte întreprinderi.**

Este responsabilitatea solicitantului de finanțare să demonstreze încadrarea în categoria IMM eligibilă în cadrul apelului de proiecte.

Refuzul solicitantului de finanțare de a pune la dispoziția comisiei de evaluare documente/informații care să clarifice orice aspecte care au influență asupra stabilirii încadrării în categoria IMM a unei întreprinderi conduce la respingerea de la finanțare a proiectului.

|  |  |  |  |  |
| --- | --- | --- | --- | --- |
| **Pas** | **Obiectul verificării** | **Observații** | **DA**  **>> Pasul** | **NU**  **>> Pasul** |
|  | Structura acționariatului lui A (entitatea solicitantă) include entități ce au calitate de întreprinderi (X)?  Sau  A detine participații în alte întreprinderi (X)?  (pașii se parcurg pentru fiecare entitate X analizata) | Entități ce au calitate de întreprinderi includ persoane juridice (indiferent de forma de organizare), persoane fizice autorizate ce desfășoară activități economice, sau întreprinderi Individuale.  Verificarea structurii acționariatului se face în baza situației solicitantului de finanțare la momentul declarației.  **Interpretare – 3 cazuri:**   1. Dacă entitățile (X) care au calitatea de întreprinderi participante în structura acționariatului solicitantului de finanțare (A) în procent de participare individual mai mic de 25%, **sau** întreprinderea solicitantă (A) deține participații în alte întreprinderi (X), în procent individual mai mic de 25% ⇒ **A și X sunt întreprinderi autonome.** 2. Dacă entitățile (X) care au calitatea de întreprinderi participante în structura acționariatului solicitantului de finanțare (A) în procent de participare individual cuprins între 25% inclusiv și 50% inclusiv, sau întreprinderea solicitantă (A) deține participații în alte întreprinderi (X), în procent individual cuprins între 25 % inclusiv și 50% inclusiv ⇒ **A și X sunt întreprinderi partenere.** 3. Dacă entitățile (X) care au calitatea de întreprinderi participante în structura acționariatului solicitantului de finanțare (A) în procent de participare individual mai mare de 50% în întreprinderea solicitantă (A), sau întreprinderea solicitantă (A) deține participații în alte întreprinderi (X), în procent individual mai mare de 50% ⇒ **A și X sunt întreprinderi legate.** | 2 | 5 |
|  | Procentul de participație a lui X în A, sau A in X, este mai mare de 50%? | Dacă pragul de 50% este depășit de către întreprinderi din categoriile de investitori precizați la art. 4^2, alin. (3) din Legea 346/2004 privind stimularea înființării și dezvoltării IMM-urilor, cu modificările și completările ulterioare, **A se încadrează în Cazul 3**, detaliat la punctul 1.  **A și X sunt întreprinderi legate.** | Legate  7 | 3 |
|  | Întreprinderea X se află într-o poziție de influență dominantă[[2]](#footnote-2) asupra întreprinderii A (sau A asupra lui X), i.e. se află într-una din situațiile prevăzute la art. 4^4 alin. (1) lit. a) – d) din Legea 346/2004 privind stimularea înființării și dezvoltării IMM-urilor, cu modificările și completările ulterioare. | A se vedea observațiile privind influența dominantă din nota de subsol.  Dacă în urma analizei, se constată că întreprinderea X se află într-o poziție de influență dominantă asupra întreprinderii A (sau A asupra lui X), i.e. se află într-una din situațiile prevăzute la art. 4^4 alin. (1) lit. a) – d) din Legea 346/2004 privind stimularea înființării și dezvoltării IMM-urilor, cu modificările și completările ulterioare - **A se încadrează în Cazul 3**, detaliat la punctul 1.  **A și X sunt întreprinderi legate.** | Legate  7 | 4 |
|  | Participația lui X in A (sau A in X) este <= 50% și >=25% | Dacă participația lui X in A (sau A in X) este cuprinsă între 25% inclusiv și 50% inclusiv, A se încadrează în **Cazul 2,** detaliat la punctul 1.  **A și X sunt întreprinderi partenere.**  Excepție fac categoriile de investitori precizați la art. 4^2, alin. (3) din Legea 346/2004, care pot deține până la 50% din A, fără ca acestea sa fie considerate partenere. | Partenere  7 | 5 |
|  | Prin intermediul PF/GPF, întreprinderea X se află într-o poziție de influență dominantă asupra întreprinderii A (sau A asupra X), i.e. se află într-una din situațiile prevăzute la art. 4^4 alin. (1) lit. a) – d) din Legea 346/2004 privind stimularea înființării și dezvoltării IMM-urilor, cu modificările și completările ulterioare. | PF – persoana fizica ce are calitatea de acționar/asociat/ administrator în A  GPF – grup de persoane fizice ce au calitatea de acționar/ asociat/administrator în A și pot fi considerate că acționează de comun acord.  Sunt relevante PF/GPF care exercită o influență dominantă asupra întreprinderilor în cauză: a se vedea observațiile din nota de subsol privind influența dominantă (notă nr. 1) și piețele relevante și adiacente (notă nr. 2).  Dacă în urma analizei, se constată că, prin intermediul PF/GPF, întreprinderea X se află într-o poziție de influență dominantă asupra întreprinderii A (sau A asupra lui X), se verifică piețele pe care acționează întreprinderile A și X. | 6 | 0 |
|  | Întreprinderile A si X acționează pe aceeași piață sau pe piețe adiacente[[3]](#footnote-3) | A se vedea observațiile din nota de subsol privind piețele relevante și adiacente.  Dacă în urma analizei, se constată că întreprinderile A si X acționează pe aceeași piață sau pe piețe adiacente, **A se încadrează în Cazul 3**, detaliat la punctul 1.  **A și X sunt întreprinderi legate.** | Legate  7 | 0 |
|  | Întreprinderea X este legată sau parteneră, la rândul ei, cu alte întreprinderi? | Verificarea întreprinderilor legate sau partenere cu X:   * Întreprinderile legate cu partenerii lui A, din amonte sau din aval, vor fi luate în considerare la calcularea datelor lui A. * Întreprinderile partenere cu partenerii lui A, din amonte sau din aval, nu vor mai fi luate în considerare la calcularea datelor lui A.   Verificarea legăturilor/parteneriatelor se realizează pentru toate întreprinderile X. | 8 | 0 |
|  | Datele întreprinderilor legate și/sau partenere cu X sunt corect cumulate | 1. **Dacă X este legată de A,** atunci se vor cumula:  * integral datele întreprinderilor legate de X (indiferent de ”depărtarea” față de A) * proporțional datele întreprinderilor partenere cu X, situate imediat în amonte sau în aval  1. **Dacă X este parteneră cu A**, atunci se vor cumula proporțional datele întreprinderilor partenere cu X. Datele partenerilor lui X nu se mai iau în calcul. | 0 | Clarificare |
|  | Anexa 27\_Declaratia privind încadrarea în categoria IMM   * include fișele de legătură, parteneriat, după caz * preia și cumulează corespunzător datele întreprinderilor analizate | Se verifică corectitudinea completării Anexa 27\_Declaratia privind încadrarea în categoria IMM, din punct de vedere al formei și al conținutului. | 10 | Clarificare |
|  | Datele (cumulate A, partenere, legate) aferente celor mai recenți 2 ani fiscali se încadrează în plafoanele aferente aceleiași categorii IMM? | Verificarea încadrării în categoria IMM, în conformitate cu regula celor 2 ani fiscali consecutivi: se verifică dacă datele cumulate (A, partenere, legate) aferente celor mai recenți 2 ani fiscali, poziționează solicitantul de finanțare în aceeași categorie IMM, în decursul a 2 ani fiscali consecutivi. | 11 | 12 |
|  | Datele (cumulate A, partenere, legate) aferente celor mai recenți 2 ani fiscali se încadrează în plafoanele aferente categoriei microîntreprinderilor? | Verificarea încadrării în categoria IMM, în conformitate cu regula celor 2 ani fiscali consecutivi: se verifică dacă datele cumulate (A, partenere, legate) aferente celor mai recenți 2 ani fiscali, poziționează solicitantul de finanțare în categoria de microîntreprindere, în decursul a 2 ani fiscali consecutivi. | A se încadrează în categoria microîntreprinderilor.  Final verificare | A nu se încadrează în categoria microîntreprinderilor.  Final verificare |
|  | A avut loc o fuziune/achiziție, modificare în structura acționariatului lui A în cursul anului fiscal N-1 sau în cursul anului N?[[4]](#footnote-4) | N = anul declarației IMM analizate  Se verifică aplicabilitatea excepției de la regula celor 2 ani fiscali consecutivi: întreprinderile în cadrul cărora are loc o modificare a acționariatului vor fi analizate pe baza structurii acționariatului la momentul respectivei modificări (e.g. tranzacții), nu la încheierea exercițiului fiscal precedent. | 13 | 14 |
|  | Datele (cumulate A, partenere, legate) aferente celui mai recent exercițiu financiar încheiat se încadrează în pragurile pentru microîntreprinderi? | Verificarea aplicabilității excepției de la regula celor 2 ani fiscali consecutivi.  Verificarea încadrării în categoria IMM, în cazul unei fuziuni/achiziții: se realizează prin raportare la datele cumulate (A, partenere, legate) aferente celui mai recent exercițiu financiar încheiat. | A se încadrează în categoria microîntreprinderilor.  Final verificare | A nu se încadrează în categoria microîntreprinderilor.  Final verificare |
|  | Se pot identifica, în istoricul lui A, 2 ani fiscali consecutivi pentru care datele (cumulate A, partenere, legate) se încadrează în plafoanele aferente aceleiași categorii IMM? | Verificarea încadrării în categoria IMM, în conformitate cu regula celor 2 ani fiscali consecutivi. | 15 | 16 |
|  | Datele aferente celor mai recenți 2 ani fiscali consecutivi identificați se încadrează în plafoanele aferente categorie Microîntreprinderi eligibilă in conformitate cu prevederile ghidului solicitantului de finanțare? | Verificarea încadrării în categoria IMM, în conformitate cu regula celor 2 ani fiscali consecutivi. | A se încadrează în categoria microîntreprinderilor.  Final verificare | A nu se încadrează în categoria microîntreprinderilor.  Final verificare |
|  | Datele (cumulate A, partenere, legate) aferente primului an fiscal încheiat după înființarea lui A se încadrează în plafoanele aferente categoriei Microîntreprinderi eligibilă în conformitate cu prevederile ghidului solicitantului de finanțare? | În situația în care datele anuale fluctuează dintr-o categorie în alta (i.e. nu există 2 ani fiscali consecutivi cu încadrare în aceeași categorie IMM), atunci datele din primul an fiscal de la înființare vor determina încadrarea solicitantului de finanțare în categoria IMM. | A se încadrează în categoria microîntreprinderilor.  Final verificare | A nu se încadrează în categoria microîntreprinderilor.  Final verificare |

1. Termenul de realizare a ENI anual create în entitățile care beneficiază de sprijin este 1 an de la data finalizării implementării investiției, respectiv data plății finale către beneficiar [↑](#footnote-ref-1)
2. **Influența dominantă:** Pentru identificarea unor întreprinderi legate, hotărâtoare este existența unei influențe dominante, exercitată asupra unei întreprinderi de către o altă întreprindere/mai multe întreprinderi sau ca urmare a rolului jucat de o persoană fizică/grup de persoane fizice.

   Legea nr. 346/2004 enumeră, la art. 4^4 alin. (1) lit. a) – d) situațiile în care se consideră că există o influență dominantă asupra unei întreprinderi, după cum urmează:

   întreprindere deține majoritatea drepturilor de vot ale acționarilor sau ale asociaților celeilalte întreprinderi;

   o întreprindere are dreptul de a numi sau de a revoca majoritatea membrilor consiliului de administrație, de conducere ori de supraveghere a celeilalte întreprinderi;

   o întreprindere are dreptul de a exercita o influență dominantă asupra celeilalte întreprinderi, în temeiul unui contract încheiat cu această întreprindere sau al unei clauze din statutul acesteia;

   o întreprindere este acționară sau asociată a celeilalte întreprinderi și deține singură, în baza unui acord cu alți acționari ori asociați ai acestei întreprinderi, majoritatea drepturilor de vot ale acționarilor sau asociaților întreprinderii respective.

   În cazul întreprinderilor între care nu există din punct de vedere formal una din relațiile de mai sus, dar care constituie, cu toate acestea, o entitate economică unică, ca urmare a rolului jucat de o persoană fizică sau de un grup de persoane fizice care exercită o influență dominantă asupra acestora, trebuie, de asemenea, să se considere că reprezintă întreprinderi legate în sensul reglementărilor comunitare, dacă ele își desfășoară activitățile sau o parte a activităților pe aceeași piață relevantă sau pe piețe adiacente. Condiția potrivit căreia persoanele fizice exercită o influență dominantă este îndeplinită atunci când aceste persoane se coordonează pentru a exercita, asupra deciziilor comerciale ale întreprinderilor în cauză, o influență care exclude că aceste întreprinderi să poată fi considerate ca fiind independente una de cealaltă din punct de vedere economic. Îndeplinirea acestei condiții nu este în mod necesar subordonată existenței unor relații contractuale între aceste persoane și nici chiar constatării intenției lor de a eluda definiția microîntreprinderilor și a întreprinderilor mici sau mijlocii în sensul Recomandării CE nr. 361/2003. [↑](#footnote-ref-2)
3. **Piața relevantă** în cadrul căreia trebuie analizate legăturile dintre întreprinderi se determină prin combinarea pieței produsului și pieței geografice :

   Piața relevantă a produsului cuprinde toate produsele și/sau serviciile pe care consumatorul le consideră interschimbabile sau substituibile, datorită caracteristicilor, prețurilor și utilizării căreia acestea îi sunt destinate

   Piața geografică relevantă cuprinde zona în care întreprinderile respective sunt implicate în oferta și cererea de produse sau servicii în cauză, în care condițiile de concurență sunt suficient de omogene și care poate fi deosebită de zonele geografice învecinate, deoarece condițiile de concurență diferă în mod apreciabil în respectivele zone.

   **Piețele adiacente** reprezintă piețele situate imediat în amonte sau în aval față de piața relevantă, respectiv piețele pe care bunurile sau serviciile sunt complementare sau aparțin unei game de bunuri/ servicii ce sunt, de regulă, achiziționate de aceiași clienți, pentru același uz. [↑](#footnote-ref-3)
4. Regula celor 2 exerciții financiare consecutive nu se aplică în cazul în care pragurile aferente categoriilor IMM sunt depășite ca urmare a unei modificări în structura acționariatului, a unei fuziuni, a unei achiziții, modificări care nu au, de regulă, caracter temporar și nu sunt supuse efectelor de volatilitate (i.e. nu sunt conjuncturale). Întreprinderile în cadrul cărora are loc o modificare a acționariatului vor fi analizate pe baza structurii acționariatului la momentul respectivei modificări (e.g. tranzacții), nu la încheierea exercițiului fiscal precedent. Astfel, pierderea calității de microîntreprindere, întreprindere mică sau mijlocie poate fi imediată, nefiind necesară depășirea pragurilor pe parcursul a două exerciții fiscale consecutive. [↑](#footnote-ref-4)